Staatsbegrafnis vir Nambundunga - Mense - Republikein
Tuesday, August 06th, 20:43:27
23 January 2019 | Mense
Die voormalige hoof van die weermag, genl.maj. (afgetree) Peter Nambundunga, sal Saterdag tydens 'n staatsbegrafnis op Omugulugombashe in die Omusatistreek ter ruste gelê word.
Pres. Hage Geingob het Maandag in 'n verklaring gesê hy het met hartseer kennis geneem van sy afsterwe. Die 72-jarige Nambundunga is op 14 Januarie in die Ongwediva Medipark private hospitaal in die Noorde dood.
Volgens Geingob het hy 'n "ryk nalentenskap" van diens in Swapo se gewapende vleuel, Plan, en later as hoof van die Namibiese weermag.
Die landsvlag sal van môre af tot Saterdag halfstok hang as aanduiding van die tydperk van nasionale rou.